Publication: Magyar Közlöny
Issue: MK-2002-136 (Year: 2002, Number: 136)
Era: 1990-2004
Section: december 16-án aláírt Európai Megállapodás kihirdetésérõl szóló 1994. évi I. törvény 4. §-ának c) pontjában kapott
Paragraph Index: 165

1. Mint azt az Európai Parlament és a Tanács 1998. március 30-i — a belsõ piac közvetettadó-rendszerének javítását célzó közösségi „Fiscalis” programjának3 (a továbbiakban: a program) meghatározásáról szóló 888/98/EK határozatának 7. Cikke megállapította, Magyarországnak a programban való részvétele az Európai Megállapodásban és annak Kiegészítõ Jegyzõkönyvében foglalt feltételek betartásával történik, amennyire a közvetlen adózásról szóló közösségi jog ezt lehetõvé teszi. Ennek megfelelõen Magyarország a program tevékenységeiben a következõ feltételekkel vesz részt: — A 4. Cikkben elõirányzott tevékenységek (hírközlési és információcsere-rendszerek, kézikönyvek és útmutatók) olyan mértékben lesznek lehetségesek, amennyire a közvetett adózásra vonatkozó közösségi rendelkezések ezt lehetõvé teszik; — Az 5. Cikk (1) (tisztviselõk cseréje) és (2) bekezdésében (szemináriumok) elõirányzott tevékenységek, valamint a 6. Cikkben elõirányzottak (közös képzési kezdeményezés) az e Cikkekben megállapított feltételek mellett lehetségesek; — Az 5. Cikk (3) bekezdésében elõirányzott tevékenységek (multilaterális ellenõrzések) nem lehetségesek, mivel az e téren megvalósuló együttmûködésre vonatkozó közösségi jogszabályok, 77/799/EGK4 irányelv és 218/1992/EGK 5 rendelet, kizárólag az EU tagállamaira alkalmazhatóak.

Source: https://magyarkozlony.hu/hivatalos-lapok/0f8300f90d077c8b85b55f4b5792b326c9d6fcce/dokumentumok/c3b3dfc2e95fa841a24c8c9c19f813bb353f2692/letoltes